joelniklaus/EU_Wikipedias huggingface dataset:
Στρατιωτικό σύνταγμα

Το σύνταγμα (συμβολισμός ΝΑΤΟ: ΙΙΙ) είναι μια στρατιωτική μονάδα. Αριθμεί περίπου 1.000 άνδρες και διοικείται κατά κανόνα από συνταγματάρχη. Σε ορισμένες περιπτώσεις, το Σύνταγμα Πυροβολικού καλείται διοίκηση πυροβολικού. Το σύνταγμα υποδιαιρείται σε τάγματα. Τα τελευταία χρόνια τα συντάγματα του Ελληνικού Στρατού Ξηράς αντικαθίστανται από ταξιαρχίες.

Στη Μεσαιωνική Ευρώπη ο όρος «σύνταγμα» εννοούσε κάθε μεγάλο σώμα στρατιωτών που πολεμούσαν στη γραμμή του μετώπου. Εκείνη την εποχή κατά παράδοση οι στρατιώτες στρατολογούνταν από συγκεκριμένες περιοχές, τα καντόνια.

Οδεύοντας προς τα τέλη του 17ου αιώνα, τα συντάγματα είχαν γίνει μόνιμος στρατιωτικός σχηματισμός των περισσότερων Ευρωπαϊκών στρατών. Αριθμούσαν περίπου 1.000 άνδρες και ήταν υπό τη διοίκηση ενός συνταγματάρχη.

Δείτε επίσης 

 Στρατιωτική οργάνωση

Παραπομπές 

Στρατός
Θεόδωρος Λιβάνιος

Ο Θεόδωρος Λιβάνιος (Αθήνα, 1977) είναι Έλληνας πολιτικός.

Βιογραφικό 
Αποφοίτησε από το Τμήμα Πληροφορικής και Τηλεπικοινωνιών του Εθνικού και Καποδιστριακού Πανεπιστημίου Αθηνών, είναι κάτοχος μεταπτυχιακού τίτλου σπουδών στη Διαχείριση και Τεχνολογία Ποιότητας του Ελληνικού Ανοικτού Πανεπιστημίου.

Εργάστηκε για πάνω από μια δεκαετία σε επιχειρήσεις πληροφορικής και έρευνας αγοράς στον ιδιωτικό τομέα, ως προγραμματιστής ηλεκτρονικών υπολογιστών, διαχειριστής βάσεων δεδομένων και αναλυτής δεδομένων ερευνών.

Ενασχόληση με την Πολιτική 
Το 2010 διατέλεσε ειδικός σύμβουλος στο Υπουργείο Εσωτερικών, Αποκέντρωσης και Ηλεκτρονικής Διακυβέρνησης, όπου εργάστηκε στη σύνταξη και στην προετοιμασία για την εφαρμογή του νέου θεσμικού πλαισίου για την Τοπική Αυτοδιοίκηση (πρόγραμμα «Καλλικράτης») και του νέου νόμου για τις εκλογικές δαπάνες στις Δημοτικές και Περιφερειακές εκλογές.

Από τον Ιανουάριο του 2011 έως και τον Αύγουστο του 2014 ήταν Γενικός Γραμματέας στο Δήμο Αθηναίων ενώ αμέσως μετά και μέχρι τον Ιανουάριο του 2015 διετέλεσε Γενικός Γραμματέας του Υπουργείου Διοικητικής Μεταρρύθμισης και Ηλεκτρονικής Διακυβέρνησης.

Από την εκλογή του Κυριάκου Μητσοτάκη στην Προεδρία της Νέας Δημοκρατίας έως τις εκλογές ήταν Διευθυντής Πληροφορικής του κόμματος και επικεφαλής της ψηφιακής καμπάνιας των Ευρωεκλογών του 2019 και των Εθνικών Εκλογών του 2019.

Στις 9 Ιουλίου 2019 ορκίστηκε υφυπουργός εσωτερικών με αρμοδιότητα την αυτοδιοίκηση και τις εκλογές.

Υπουργοί Εσωτερικών Υποθέσεων ανά χώρα
Υπουργοί Εσωτερικών
Αλφόνς Αρεολά

Ο Αλφόνς Αρεολά (Alphonse Areola, 27 Φεβρουαρίου 1993) είναι Γάλλος ποδοσφαιριστής, ο οποίος αγωνίζεται ως τερματοφύλακας για λογαριασμό της Γουέστ Χαμ, δανεικός από την Παρί Σεν-Ζερμέν, και την εθνική ομάδα της Γαλλίας.

Ο Αρεολά προέρχεται από τις ακαδημίες της ΠΣΖ και πέρασε τα πρώτα χρόνια της επαγγελματικής του καριέρας δανεικός, στη Λανς, τη Μπαστιά και τη Βιγιαρεάλ. Με την τελευταία, ο Αρεολά έσπασε το ρεκόρ συλλόγου για τα περισσότερα συνεχόμενα λεπτά που αγωνίστηκε χωρίς να δεχτεί γκολ, φτάνοντας τα 620 λεπτά. Επέστρεψε στη ΠΣΖ το 2016, με την οποία έχει πραγματοποιήσει πάνω από 100 εμφανίσεις. Το 2019 ο Αρεολά δόθηκε δανεικός στη Ρεάλ Μαδρίτης, ως τμήμα της μεταγραφής του Κέιλορ Νάβας στη ΠΣΖ. Ακολούθησαν δανεισμοί στη Φούλαμ και στη Γουέστ Χαμ.

Ο Αρεολά έχει κατακτήσει το παγκόσμιο πρωτάθλημα Κ-20 το 2013 και ήταν μέλος της αποστολής η οποία κατέκτησε το Μουντιάλ 2018, παρά το γεγονός ότι μέχρι εκείνη τη στιγμή δεν είχε πραγματοποιήσει ακόμη συμμετοχή με την εθνική αντρών.

Παραπομπές 

Γάλλοι ποδοσφαιριστές
Τερματοφύλακες ποδοσφαιριστές
Ποδοσφαιριστές Εθνικής Γαλλίας
Ποδοσφαιριστές Παρί Σεν Ζερμέν
Ποδοσφαιριστές ΡΚ Λανς
Ποδοσφαιριστές ΣΚ Μπαστιά
Ποδοσφαιριστές Βιγιαρρεάλ ΚΦ
Ποδοσφαιριστές Ρεάλ Μαδρίτης
Ποδοσφαιριστές Παγκοσμίου Κυπέλλου 2018
Παίκτες νικητές Παγκοσμίου Κυπέλλου ποδοσφαίρου FIFA
Χοσέφα Κορτές

H Μαρία Χοσέφα Κορτές Βαλβίδια (María Josefa Cortés Valdivia, 1 Απριλίου 1810 - 2 Οκτωβρίου 1880) ήταν η σύζυγος του Προέδρου του Μεξικού Μαρίανο Παρέδες ι Αριγιάγα.

Γεννήθηκε την 1η Απριλίου 1810 στην Γουαδαλαχάρα, και ήταν κόρη του δικηγόρου, αναπληρωτή του Κογκρέσου και πολιτικού αρχηγού της Γκουανταλαχάρας Μαριάνο Φρανσίσκο Κορτές και της Μαρία Χοσέφα Βαλβίδια. Άνηκε σε πλούσια και αριστοκρατική οικογένεια, αφιερωμένη στον Καθολικισμό και τον συντηρητισμό.

Στις 22 Απριλίου 1826 παντρεύτηκε τον διοικητή Μαρίανο Παρέδες ι Αριγιάγα και μαζί απέκτησαν επτά παιδιά, τον Μαριάνο, την Άνα Ισαδόρα, την Μαρία ντε λα Λους, την Μαρία ντελ Ρεφούχιο, τον Φρανσίσκο Ιγνάσιο, την Μαρία Σολεδάδ και την Μαρία Κονστάνσα.

Πέθανε στις 2 Οκτωβρίου 1880 στη Πόλη του Μεξικού σε ηλικία 70 ετών. 

Πρώτες Κυρίες του Μεξικού
Λανγκ Λανγκ

Ο Λανγκ Λανγκ (κινέζικα: 郎朗· πινγίν: Láng Lǎng· 14 Ιουνίου 1982, Σενγιάνγκ) είναι Κινέζος πιανίστας. Θεωρείται ένας από τους μεγαλύτερους πιανίστες όλων των εποχών. Μάλιστα, μία μουσική κριτική της εφημερίδας Chicago Tribune τον χαρακτήρισε «το μεγαλύτερο, πιο συναρπαστικό ταλέντο νέο ταλέντο πληκτροφόρων που έχω συναντήσει εδώ και πολλά χρόνια παρακολουθώντας ρεσιτάλ πιάνου». Όντας ενεργός από το 1993, έχει συμμετάσχει σε ρεσιτάλ μαζί με την Φιλαρμονική ορχήστρα του Βερολίνου, την Φιλαρμονική ορχήστρα της Βιέννης και με πολλές κορυφαίες Αμερικανικές ορχήστρες.

Νεαρή ηλικία 
Ο Λανγκ Λανγκ γεννήθηκε στις 14 Ιουνίου του 1982 στην πόλη Σενγιάνγκ της επαρχίας Λιαονίνγκ.

Παραπομπές

Εξωτερικοί σύνδεσμοι 

 Επίσημη ιστοσελίδα
 Σελίδα στο IMDb
 Ιστοσελίδα του Διεθνούς Μουσικού Ιδρύματος Λανγκ Λανγκ
 Σελίδα στο AllMusic
 Σελίδα στο Classic FM

Πιανίστες
Παιδιά μουσικοί
Κινέζοι καλλιτέχνες
Ορέστης Γιάκας

Ο Ορέστης Γιάκας (1920) είναι Έλληνας αρχιτέκτονας, πολεοδόμος και πολιτικός.

Βιογραφικά στοιχεία 

Γεννήθηκε στη Θεσσαλονίκη και σπούδασε στο Εθνικό Μετσόβιο Πολυτεχνείο και στο Πανεπιστήμιο Μελβούρνης. Το 1972 αναγορεύθηκε διδάκτωρ του Πανεπιστημίου Θεσσαλονίκης. Υπήρξε συνεργάτης του Γραφείου Δοξιάδη και επικεφαλής του Γραφείου Δοξιάδη στο Πακιστάν κατά την περίοδο του σχεδιασμού της πρωτεύουσας της χώρας. Μετά την αποχώρησή του από το Γραφείο Δοξιάδη ίδρυσε δική του συμβουλευτική εταιρεία με έδρα την Ελβετία.

Κατά τη διάρκεια της Χούντας των Συνταγματαρχών διετέλεσε Υπουργός Ναυτιλίας – Μεταφορών και Επικοινωνιών (1971 - 1972, 1973) και αναπληρωτής υπουργός Εσωτερικών (1972 - 1973) στην κυβέρνηση Παπαδόπουλου καθώς και υπουργός Μεταφορών και Επικοινωνιών (1973) στην κυβέρνηση Μαρκεζίνη. 

Το 2001 εξέδωσε το βιβλίο με τίτλο "Islamabad, the birth of a capital" (Oxford University Press).

Αναφορές

Έλληνες υπουργοί Μεταφορών και Επικοινωνιών
Έλληνες αναπληρωτές υπουργοί Εσωτερικών
Έλληνες πολεοδόμοι
Έλληνες υπουργοί Ναυτιλίας
Έλληνες αρχιτέκτονες
Δέσποινα Γλέζου

Η Δέσποινα Γλέζου (22 Ιανουαρίου 1947) είναι Ελληνίδα μουσικός, τραγουδίστρια, συνθέτης και συγγραφέας.

Βιογραφικά Στοιχεία 
Γεννήθηκε στην Αθήνα και πέρασε τα νεανικά της χρόνια στην περιοχή της Κυψέλης. Οι ρίζες, οι καταγωγές και το έντονα πνευματικό, καλλιτεχνικό και πολιτικοποιημένο οικογενειακό περιβάλλον στο οποίο μεγάλωσε την μύησαν στην τέχνη και την επηρέασαν ποικιλοτρόπως.

 Πατέρας της ήταν ο Βασίλης Γλέζος απ’ τ’ Απεράθου της Νάξου, δικηγόρος που ασχολήθηκε με το εμπόριο και συγγενής του πολιτικού Μανώλη Γλέζου.
 Μητέρα της ήταν η Λούλα (Σταυρούλα, 1908) Γλέζου-Ρίτσου απ’ τη Μονεμβασιά. Έπαιζε πιάνο και ήταν φιλόλογος, αδελφή του ποιητή Γιάννη Ρίτσου. Στην ενότητα ‘Ενδεικτική Βιβλιογραφία’ του λήμματος ‘Γιάννης Ρίτσος’ υπάρχει καταχωρημένο το βιβλίο το οποίο έγραψε η Λούλα Γλέζου-Ρίτσου με τίτλο «Τα παιδικά χρόνια του αδελφού μου Γιάννη Ρίτσου» (Κέδρος, 1981). 
 Ο θείος της, Γιάννης Ρίτσος, με τον οποίο είχε μια ιδιαίτερη σχέση μέχρι το θάνατό του, έπαιξε καταλυτικό ρόλο στη διαμόρφωση της συνείδησής της.
 Αδελφός της είναι ο μουσικοσυνθέτης Γιάννης Γλέζος.

Σε ηλικία τεσσάρων ετών παίζει πιάνο, ακορντεόν και φυσαρμόνικα. Αργότερα, σε ηλικία 11 ετών, μαθαίνει μόνη της να παίζει κλασική κιθάρα. Παρακολούθησε μαθήματα χορού επί δεκαέξι χρόνια στις σχολές χορού "Παπαρίζου" και "Ραλλού Μάνου" και σπούδασε πιάνο στο Ωδείο. Τελείωσε το Λύκειο Α.Γ. Τυχοπούλου και στη συνέχεια έγινε δεκτή στη Δραματική Σχολή του Πέλου Κατσέλη χωρίς εξετάσεις, σαν ταλέντο.

Το 1976, εγκαταλείπει την ήδη επιτυχημένη και πολλά υποσχόμενη καριέρα της ως τραγουδίστριας και κιθαρίστριας και φεύγει στην Αγγλία, απ’ όπου, ως ορμητήριο ταξιδεύει σε πολλές χώρες ανά τον κόσμο. Στην Ελλάδα επιστρέφει οριστικά στα μέσα του ΄80. Από το 1990 ζει μόνιμα στο αγρόκτημα της οικογένειάς της στις Εγγαρές Νάξου.

Δισκογραφία

Με τους 'Νοστράδαμος’ - Singles

Προσωπικά Άλμπουμ

Φιλμογραφία

Λογοτεχνικό Έργο

Παραπομπές

Πηγές 

 Eurorhythm (Οκτώβριος 2009, Τεύχος 69, Σελ. 18-21), "Ελλάδα 1974: Μαρινέλλα ή Νοστράδαμος; Μια συνέντευξη-ποταμός με τη Δέσποινα Γλέζου, εφ' όλης της ύλης."
Εκδόσεις Λιβάνη (Αθήνα), "Συγγραφέας: Γλέζου Δέσποινα". Livanis.Gr

 Discogs, "Δέσποινα Γλέζου - Δισκογραφία". Discogs.Com

Ελληνίδες τραγουδίστριες
Έλληνες μουσικοί
Ροκ μουσικοί
Έλληνες ροκ μουσικοί
Έλληνες κιθαρίστες
Τραγουδιστές ποπ
Ελληνίδες τραγουδίστριες ποπ
Έλληνες λογοτέχνες
Νεοέλληνες λογοτέχνες
Νέο Κύμα
Ελληνίδες συγγραφείς
Αντιισταμινικά

Οι αλλεργίες έχουν συνήθως ως αποτέλεσμα την εμφάνιση άσθματος, ναυτίας, καταρροής και διάρροιας, ανάλογα με τους ιστούς τους οποίους προσβάλει το αλλεργιογόνο. Η χρήση αντιισταμινικών φαρμάκων ενδείκνυται για την καταπολέμηση των συμπτωμάτων της αλλεργίας.
Γκραν Εργκ Οριεντάλ

Το Γραν Εργκ Οριεντάλ (μεγάλη ανατολική αμμοθάλασσα) είναι μεγάλο εργκ ή «λεκάνη αμμόλοφων» στην έρημο της Σαχάρας. Βρίσκεται ως επί το πλείστον στα πεδινά της Σαχάρας της βορειοανατολικής Αλγερίας, και καλύπτει πλάτους περίπου 600 χλμ. και μήκους 200 χλμ. από βορρά προς νότο. Η βορειοανατολική άκρη του έργκ βρίσκεται στη γειτονική Τυνησία.

Φυσικά φαινόμενα 
Το Γκραν Εργκ Οριεντάλ είναι έρημος, μια φυσική περιοχή με ελάχιστες βροχοπτώσεις. Είναι το μεγαλύτερο εργκ στην Αλγερία με το επόμενο σε μέγεθος να είναι το πολύ μικρότερο Γκραν Εργκ Οξιντεντάλ («Δυτική Αμμοθάλασσα»). 

Το Γκραν Εργκ Οριεντάλ συνήθως συνδέεται με το Ουαντί Ιγκαργκάρ, ένα κυρίως ξηρό και θαμμένο ποτάμι με ένα αρκετά μεγάλο δίκτυο παραποτάμων που, όταν έχει νερό, ρέει βόρεια στο εργκ από την οροσειρά Αχαγκάρ της κεντρικής Σαχάρας. Ωστόσο, αυτές οι ξηρές, αρχαίας κατασκευής κοίτες του ποταμού, που βρίσκονται φαινομενικά άχρηστες κάτω από την άμμο της ερήμου, μπορούν να διατηρήσουν το νερό των σπάνιων βροχοπτώσεων, μεταφέροντάς το κάτω από το έδαφος και έτσι να διασώσουν την υγρασία από μια κατά τα άλλα «έντονη και σχεδόν στιγμιαία» εξάτμιση. 

Για αυτούς και παρόμοιους λόγους σχετικά με την οικολογία του νερού της ερήμου, ο γεωγράφος και ιστορικός της Σαχάρας Ε.-Φ. Γκωτιέ κάποτε αναφέρθηκε στο Γκραν Εργκ Οριεντάλ ως «το μεγάλο Ιγκαρχάρ Εργκ». Κατά συνέπεια, η επιφανειακή υγρασία, τα εποχιακά λιβάδια και τα πηγάδια μπορούν να αντανακλούν αόρατες συνθήκες κάτω από την άμμο. Το κατά τα άλλα εντελώς αφιλόξενο εργκ μπορεί αλλού, σε πλήρη αντίθεση, να προσφέρει τους καρπούς «κάποιου θαμμένου ουαντί». 

Στα βόρεια του εργκ, τα Όρη Ωρές παρέχουν άφθονη απορροή. Αυτά τα νερά τροφοδοτούν τον αρτεσιανό υδροφορέα του Τζερίντ, παρόλο που η επιφάνεια του καλύπτεται από αλμυρές λίμνες. Αυτές οι γεωγραφικές συνθήκες βρίσκονται δίπλα στο Γκραν Εργκ Οριεντάλ. Στην περιοχή καλλιεργούνται χουρμαδιές. Τον χειμώνα, άνεμοι φυσούν από βορειοδυτικά και βόρεια. Το Γκραν Εργκ Οριεντάλ «φαίνεται ότι έχει μετακινηθεί προς τις ανατολικές και νοτιοανατολικές πλαγιές» προς το Γκανταμές στα σύνορα της Λιβύης. 

Οι άνεμοι με την πάροδο του χρόνου συγκεντρώνουν την άμμο της ερήμου σε σωρούς που, δεδομένης της αρκετής άμμου, σχηματίζονται σε μια σειρά λόφων. Σε ορισμένους τύπους αμμόλοφων η κλίση στην προσήνεμη πλευρά είναι σταδιακή και στην υπήνεμη απότομη. Τέτοιου είδους αμμόλοφοι μπορούν να κυλήσουν προς τα εμπρός προς την κατεύθυνση του ανέμου. Αυτοί οι αμμόλοφοι τείνουν να είναι κάθετοι προς την κατεύθυνση του ανέμου. Η βλάστηση δεν επιβιώνει σε τέτοιες εξάψεις ζεστής και ξηρής άμμου. Μόνο σε σπάνιες περιοχές όπου υπάρχει υγρασία υπάρχει και ζωή.

Διαδρομές, πόλεις, βιομηχανία πετρελαίου 
Εντός του εργκ βρίσκονται οι πόλεις Ουάργκλα, Τουγκούρτ και Χάσι Μεσαούντ στην Αλγερία. Πετρέλαιο εξορύσσεται σε περιοχές κοντά ή εντός του εργκ. Στην ευρύτερη περιοχή του εργκ βρισκόταν οι διασαχαριακές εμπορικές διαδρομές των καραβανιών.

Δείτε επίσης 

 Γκραν Εργκ Οξιντεντάλ 
 Σαχάρα 
 Γεωγραφία της Αλγερίας 
 Γεωγραφία της Τυνησίας 
 Θίνα

Παραπομπές 

Σαχάρα
Γεωγραφία της Αλγερίας
Γεωγραφία της Τυνησίας
Αρτεμίσιο Αρκαδίας

Το Αρτεμίσιο (παλαιά ονομασία: Κακούρι) είναι ορεινό χωριό του νομού Αρκαδίας. Βρίσκεται κτισμένο στην βόρεια πλευρά του Μαντινειακού κάμπου, στους πρόποδες του Τραχύ όρους (Καρόυμπαλο). Αποτελεί την έδρα και μοναδικό οικισμό της κοινότητας Αρτεμισίου που υπάγεται στην δημοτική ενότητα Μαντινείας η οποία με τη σειρά της υπάγεται στον Δήμο Τρίπολης της Περιφέρειας Πελοποννήσου. Στην απογραφή του 2011 είχε 304 μόνιμους κατοίκους.

Διοικητική ιστορία 
Αρχικά συστάθηκε  ο δήμος (με την ονομασία Δήμος Κακουρίου)  στις 28 Δεκεμβρίου 1836 με την απόσπαση του οικισμού Κακούρι από το δήμο Ορχομενού και τον ορισμό του ως έδρα του δήμου. Ο δήμος λειτούργησε ως το 1841 και στη συνέχεια (1912) συστάθηκε η κοινότητα, η οποία στις 10 Αυγούστου 1960 μετονομάστηκε σε Κοινότητα Αρτεμισίου και λειτούργησε ως το 1997 οπότε καταργήθηκε και προσαρτήθηκε στον δήμο Μαντινείας.

Κοινοτάρχες και δήμαρχοι

Πληθυσμός 
Ο πληθυσμός του Αρτεμισίου παρουσίασε μικρή αύξηση την περίοδο 1879 - 1896, σταθερότητα την περίοδο 1896 - 1940 και σημαντική πτώση έκτοτε.

Παραπομπές 

Χωριά του νομού Αρκαδίας
Δήμος Μαντινείας
Δήμος Τρίπολης
Γκιζέλα (κόρη του Καρλομάγνου)

Η Γκιζέλα (πριν το 781 - 800 ή αργότερα) από την Δυναστεία των Καρολιδών ήταν κόρη του Καρλομάγνου από την τρίτη σύζυγο του Χίλντεγκαρντ του Φίντσγκαου. Βαπτίστηκε στην Βασιλική του Αγίου Αμβροσίου από τον Τόμας, αρχιεπίσκοπο του Μιλάνου. Την εκπαίδευση της ανέλαβε ο Αλκουίνος της Υόρκης στο Άαχεν, της έδωσε το προσωνύμιο "Ντελία". Ο  Αλκουίνος αναφέρει ότι η "Ντελία" είχε έντονο ενδιαφέρον για την αστρονομία, την καταγράφει σε πολλά από τα ποιήματα του. Η Γκιζέλα παρέμεινε ανύπαντρη όπως οι αδελφές της Μπέρτα και Ροτρούδη. Πολλές πηγές που σχετίζονται με τη μετέπειτα ζωή της καταγράφουν τον θάνατο της το 888, άλλες ωστόσο αναφέρουν ότι ζούσε το 814 όταν ο αδελφός της Λουδοβίκος ο Ευσεβής την έστειλε σε μοναστήρι μετά τον θάνατο του πατέρα τους.

Παραπομπές

Πηγές

Story, Joanna (2005). Charlemagne: Empire and Society. Manchester University Press. 
Davis, Jennifer R. (2015). Charlemagne's Practice of Empire. Cambridge University Press.
Alcuin: His Life and His Work, Charles Jacinth Bellairs Gaskoin
Daily Life in the World of Charlemagne, Pierre Riche.
Anglo-Latin Literature, 600-899, Michael Lapidge.
Becoming a Poet in Anglo-Saxon England, Emily V. Thornbury.
Icons of the Middle Ages: Rulers, Writers, Rebels, and Saints, Volume 1, Lister M. Matheson.
The Franks, Lewis Sergeant.

Δυναστεία των Καρολιδών
Άινταχο Φολς

Το Άινταχο Φολς (Idaho Falls) είναι πόλη στην πολιτεία Άινταχο των Ηνωμένων Πολιτειών, έδρα (πρωτεύουσα) της Κομητείας Μπόνεβιλ. Είναι η μεγαλύτερη σε πληθυσμό πόλη του Άινταχο εκτός της Μητροπολιτικής περιοχής του Μπόισι: Το 2019 ο πληθυσμός της εκτιμάται σε 62.888 κατοίκους, έχοντας αυξηθεί κατά 11% την τελευταία δεκαετία, και της μητροπολιτικής περιοχής της σε πάνω από 135 χιλιάδες.

Το Άινταχο Φολς αποτελεί το εμπορικό, πολιτιστικό και υγειονομικό κέντρο του ανατολικού Άινταχο, αλλά και μέρους του δυτικού Ουαϊόμινγκ και της νότιας Μοντάνα. Η πόλη διαθέτει αεροδρόμιο σχετικώς κοντά στο κέντρο της. Υπάρχει μουσείο και το Κολέγιο του Ανατολικού Άινταχο.

Παραπομπές

Εξωτερικοί σύνδεσμοι
 

Αινταχο Φολς
Μαριέττα Χρουσαλά

Η Μαριέττα (Μαρία) Χρουσαλά (γενν. Ριζάρι Πέλλας, 11 Μαρτίου 1983) είναι Ελληνίδα μοντέλο, επιχειρηματίας και τηλεπαρουσιάστρια.

Το 2003 στέφθηκε Σταρ Ελλάς στα εθνικά καλλιστεία και έπειτα εκπροσώπησε την Ελλάδα στον παγκόσμιο διαγωνισμό Μις Υφήλιος, όπου τερμάτισε στις top 15.

Πρώτα χρόνια 
Γεννήθηκε στις 11 Μαρτίου 1983 στο Ριζάρι, ένα χωριό κοντά στην Έδεσσα. Είναι κόρη δύο πρώην δασκάλων, του Κώστα και της Αγλαΐας Χρουσαλά που εκείνη την περίοδο ήταν διορισμένοι εκεί. Η μητέρα της κατάγεται από την Αρίσβη Καλλονής Λέσβου και ο πατέρας της καταγόταν από τον Μάναρη Αρκαδίας. Έχει έναν μεγαλύτερο αδερφό, τον Θανάση (γενν. 1980). Το 1985 μετακόμισαν οικογενειακώς στην Αθήνα. Το 2001, ξεκίνησε να σπουδάζει στο Τμήμα Μέσων Μαζικής Ενημέρωσης και Επικοινωνίας στο Εθνικό και Καποδιστριακό Πανεπιστήμιο Αθηνών από το οποίο αποφοίτησε. Αργότερα, ολοκλήρωσε το μεταπτυχιακό πρόγραμμα "Ψυχολογία της Επικοινωνίας" στο Πάντειο Πανεπιστήμιο.

Καριέρα

Μodeling & Τηλεόραση 
Το 2003 στέφθηκε Σταρ Ελλάς και την ίδια χρονιά εκπροσώπησε την Ελλάδα στον παγκόσμιο διαγωνισμό Μις Υφήλιος, όπου τερμάτισε 15η. Αν και από το 2002 εργαζόταν εθελοντικά για τους Ολυμπιακούς Αγώνες 2004, λόγω της στέψης της ως Σταρ Ελλάς ήταν μια από τις διασημότητες που συμμετείχαν στην λαμπαδηδρομία της ολυμπιακής φλόγας, η οποία τελείωσε στην Αθήνα.

Τη σεζόν 2005-2006 ήταν συμπαρουσιάστρια του Γρηγόρη Αρναούτογλου στο τηλεπαιχνίδι «Πολύ την Κυριακή» που προβλήθηκε από το MEGA. Από το 2006 μέχρι το 2009 ήταν παρουσιάστρια της ψυχαγωγικής πρωινής εκπομπής του ALTER, «Η Ελλάδα Παίζει». Το 2011 συμμετείχε ως διαγωνιζόμενη στην ελληνική εκδοχή του σόου του ΑΝΤ1, «Dancing With The Stars» όπου έλαβε την 11η θέση.

Τα τελευταία χρόνια είναι εταιρικός πρεσβευτής της εταιρείας καλλυντικών Seventeen Cosmetics για την Ελλάδα.

Άλλα έργα

Επιχειρηματικότητα 
Το 2012 δημιούργησε την δική της επιχείρηση, Marietta's Fantasy, η οποία παράγει χειροποίητα σανδάλια βασισμένα στην μέθοδο των αρχαίων Ελλήνων.

Συγγραφικό έργο 
Το 2011, έγραψε το βιβλίο με μαγειρικές συμβουλές «Από Μητέρα σε Κόρη», με την μητέρα της, Αγλαΐα.

Προσωπική ζωή 
Το 2006 άρχισε να έχει δεσμό με τον εφοπλιστή και ιδιοκτήτη της Atlas Maritime, Λέοντα Πατίτσα. Παντρεύτηκαν στις 5 Ιουνίου 2010 στην Αθήνα. Έχουν αποκτήσει μαζί τρία παιδιά: την Μάργκω (γενν. 24 Οκτωβρίου 2012), τον Σπύρο (γενν. 4 Μαρτίου 2015) και τον Κωνσταντίνο (γενν. 6 Ιανουαρίου 2018).

Ζουν οικογενειακώς ανάμεσα σε Αθήνα, Λονδίνο και Μαϊάμι. Επίσης, το ζευγάρι έχει στενή φιλία με την Μαρία Μενούνος και την Καλομοίρα.

Φιλμογραφία

Εξωτερικοί σύνδεσμοι 

 

Απόφοιτοι Εθνικού και Καποδιστριακού Πανεπιστημίου Αθηνών
Ελληνίδες μοντέλα
Ελληνίδες τηλεπαρουσιάστριες

Ελληνίδες επιχειρηματίες
Νικήτριες Σταρ Ελλάς
Νικηφόρος (τραγουδιστής)

O Νικηφόρος (πραγματικό όνομα: Νικηφόρος Μπιθούλκας) (Αθήνα, 24 Μαΐου 1988) είναι Έλληνας τραγουδιστής.

Βιογραφία 
Γεννήθηκε στην Αθήνα. Τα παιδικά του χρόνια τα πέρασε εξίσου στην Πρέβεζα και τη Ρόδο, τις ιδιαίτερες πατρίδες του πατέρα και της μητέρας του αντιστοίχως. Από μικρός γοητευόταν από τους ήχους και τις νότες και κάπως έτσι μεγαλώνοντας αποφάσισε να κάνει μαθήματα κλασικής κιθάρας παράλληλα με θεωρητικές σπουδές dictee, solfez και αρμονία. Στα 15 του δημιούργησε το συγκρότημα “Dreamers”, με τους οποίους κέρδισε το 2ο βραβείο στο ατομικό τραγούδι και 3ο στην κατηγορία των συγκροτημάτων σε μουσικό διαγωνισμό στο πλαίσιο των Πανελληνίων μαθητικών αγώνων. Μετακομίζοντας στη Πάτρα για τις σπουδές του στο τμήμα Φυσικής του Πανεπιστημίου Πατρών, έκανε παράλληλα τις εμφανίσεις του στα μουσικά δρώμενα της πόλης.

Σόλο καριέρα 
Το 2009 έλαβε μέρος στο X-Factor και τον επόμενο χρόνο κυκλοφόρησε η πρώτη του δισκογραφική δουλειά με τίτλο «Υποσχέσου» ήταν το πρώτο τραγούδι που ακούσαμε από το Νικηφόρο μέσα στο καλοκαίρι του 2010. «Υποσχέσου» είναι και ο τίτλος του πρώτου ολοκληρωμένου προσωπικού του άλμπουμ που κυκλοφόρησε από τη Heaven Music με 10 νέα τραγούδια τον Οκτώβριο του 2010. Ακολούθησαν διάφορες συνεργασίες με γνωστούς αλλά και νέους καλλιτέχνες ενώ παράλληλα συνεχίζεται η δισκογραφική του πορεία. Πιο γνωστά του τραγούδια είναι τα: Υποσχέσου, Φτάνω στο Θεό, Μην λες πως μ΄αγαπάς, Σαν τα μάτια σου κ.α

Δισκογραφία

Άλμπουμς 
 2010: - "Υποσχέσου"
 2013: - "Τα Λόγια Καίγονται"
 2020: - "Είναι Που Νιώθω"

Συλλογές 
 2016: - "Best Of

Συμμετοχές 
 2012 - Με το Μελίνα Μακρή «"Κάνω Κύκλους"»
 2013 - Με το Βαλάντης «"Θέλει τόλμη η αγάπη"»

Singles & EPs 
 2011: - "Μη Μου Λες Πως Μ' Αγαπάς"
 2012: - "Τρελός"
 2014: - "Μόνος Μου"
 2015: - "Εδώ Στα Δύσκολα"
 2015: - "Απόψε Τέλειωσες"
 2016: - "Βόλτα"
 2016: - "Σαν Τα Μάτια Σου"
 2017: - "Άσπρο Πάτο"
 2018: - "Ο Άντρας Που Ξέρεις"
 2018: - "Σαν Αλήτης"
 2018: - "Ξέρω Τι Κάνω"
 2019: - "Έχω Τα Δικά Μου"
 2019: - "Τα Λέμε Το Βράδυ"
 2021: - "Μια Νύχτα Θέλω Μόνο"
 2021: - "Πες"
 2022: - "Ζω Η Έχω Πεθάνει"

Παραπομπές

Εξωτερικοί σύνδεσμοι 
 Δισκογραφία sto Discogs.com

Έλληνες άνδρες τραγουδιστές
Πένι Μάρσαλ

Η  Πένι Μάρσαλ (, 15 Οκτωβρίου 1943 - 17 Δεκεμβρίου 2018) ήταν Αμερικανίδα ηθοποιός, σκηνοθέτης και παραγωγός. Απέκτησε φήμη την δεκαετία του 1970 μετά την συμμετοχή της στην τηλεοπτική κωμική σειρά Laverne & Shirley (1976-1983), χάρη στην οποία έλαβε τρεις υποψηφιότητες για Χρυσή Σφαίρα Καλύτερης Ηθοποιού σε Τηλεοπτική Σειρά, Μιούζικαλ ή Κωμωδία.

Η Μάρσαλ έκανε την πρώτη της εμφάνιση ως σκηνοθέτης με την ταινία Jumpin' Jack Flash (1986) προτού σκηνοθετήσει την ταινία Big (1988), η οποία έγινε η πρώτη ταινία που σκηνοθετήθηκε από γυναίκα και είχε κέρδη πάνω από $100 εκατ. στο αμερικανικό box office. Οι επόμενες σκηνοθετικές επιτυχίες της περιλάμβαναν τις ταινίες Awakenings (1990), που ήταν υποψήφια για Όσκαρ Καλύτερης Εικόνας, A League of Their Own (1992), Renaissance Man (1994), The Preacher's Wife (1996) και Riding in Cars with Boys (2001). Έκανε την παραγωγή των ταινιών Cinderella Man (2005) και Bewitched (2005) ενώ σκηνοθέτησε κάποια επεισόδια των τηλεοπτικών σειρών According to Jim και United States of Tara.

Εξωτερικοί σύνδεσμοι

 
 Penny Marshall at Aveleyman (older version)

Παραπομπές 

Αμερικανίδες ηθοποιοί
Αμερικανοί σκηνοθέτες
Αριθμός Καταλόγου Δορυφόρου

Satellite Catalog Number ή Αριθμός Καταλόγου Δορυφόρου (επίσης γνωστός ως Αριθμός Καταλόγου NORAD (North American Aerospace Defense), NORAD ID, Αριθμός Καταλόγου NASA, αριθμός αντικειμένου USSPACECOM ή απλά αριθμός καταλόγου και παρόμοιες παραλλαγές) είναι ένας πενταψήφιος αριθμός που εκχωρείται από την USSTRATCOM (United States Strategic Command) σε όλα τα τεχνητά αντικείμενα σε τροχιά γύρο από την Γης. Το πρώτο αντικείμενο στον κατάλογο, με αριθμό  00001, είναι το όχημα εκτόξευσης Sputnik 1, ενώ το δεύτερο με αριθμό καταλόγου 00002  είναι ο δορυφόρος Sputnik 1.  

Τα αντικείμενα που αποτυγχάνουν να μπουν τροχιά και τα αντικείμενα που μπαίνουν σε τροχιά για μικρό χρονικό διάστημα δεν καταγράφονται.  Το ελάχιστο μέγεθος αντικειμένου στον κατάλογο είναι 10 εκατοστά σε διάμετρο.  , ο κατάλογος  απαριθμεί  44.336 αντικείμενα, συμπεριλαμβανομένων 8.558 δορυφόρων που μπήκαν σε τροχιά από το 1957.  17.480 από τα αντικείμενα παρακολουθούνται ενεργά ενώ 1.335 έχουν χαθεί. Ως τον Ιανουάριο του 2019, η ESA εκτιμά ότι υπάρχουν περίπου 34.000 θραύσματα σε τροχιά του μεγέθους που η USSTRATCOM μπορεί είναι σε θέση να παρακολουθεί. 

Τα μόνιμα καταχωρισμένα αντικείμενα έχουν αριθμούς από το 1 έως το 69999. Ο κατάλογος αναμένεται να μεταβεί σε 9-ψήφιους αριθμούς το 2020.

Ιστορία 
Αρχικά ο κατάλογος διαχειριζόταν από τη NORAD, αλλά από το 1985 ανέλαβε να εντοπίζει, να παρακολουθεί και να συντηρήσει έναν κατάλογο όλων των τεχνητών αντικειμένων σε τροχιά γύρο από την Γη η USSPACECOM ( United States Space Command ).  Το 2002 η USSPACECOM συγχωνεύτηκε με την USSTRATCOM.

Δείτε επίσης 

 International Designator, επίσης γνωστό ως αναγνωριστικό COSPAR ή NSSD

Παραπομπές

Εξωτερικοί σύνδεσμοι 

 Space-Track.org
 CelesTrak Satellite Catalog (a copy of Space-Track.org catalog)

Τεχνητοί δορυφόροι
Αλκαλική διατροφή

Ο όρος αλκαλική διατροφή ή αλκαλική δίαιτα περιγράφει ένα σύνολο χαλαρά συνδεόμενων διατροφών που βασίζονται στη λανθασμένη αντίληψη ότι ορισμένα είδη τροφών μπορούν να επηρεάσουν το pH του σώματος. Προέκυψε από την υπόθεση της όξινης τέφρας, η οποία συνδέεται κατά κύριο λόγο με την έρευνα της οστεοπόρωσης. Οι υποστηρικτές της αλκαλικής διατροφής πιστεύουν ότι ορισμένες τροφές μπορούν να επηρεάσουν την οξύτητα (pH) του σώματος και ότι η αλλαγή στο pH μπορεί να χρησιμοποιηθεί για να θεραπεύσει ή να προλάβει ασθένειες. Αξιόπιστα εργαστήρια έχουν πραγματοποιήσει εκτεταμένες έρευνες πάνω στο θέμα και έχουν αποδείξει ότι η θεωρία αυτή είναι ψευδής, μη υποστηρίζοντας έτσι τον υποτιθέμενο τρόπο λειτουργίας της διατροφής αυτής. Εξαιτίας αυτών των αδιάσειστων στοιχείων, η διατροφή δε συνίσταται από διαιτολόγους και άλλους επαγγελματίες του τομέα υγείας, αν και ορισμένοι έχουν παρατηρήσει ότι η βρώση μη επεξεργασμένων τροφών, όπως συνίσταται κατά την αλκαλική διατροφή, μπορεί να έχει παρεμπίπτοντα οφέλη στην υγεία, άσχετα με το σωματικό pH.

Αυτές οι διατροφές έχουν προωθηθεί από την εναλλακτικής ιατρικής, που υποστηρίζουν ότι αυτές οι δίαιτες θεραπεύουν ή προλαμβάνουν τον καρκίνο, τις καρδιακές παθήσεις, τα χαμηλά επίπεδα ενέργειας και άλλες ασθένειες. Το pH του ανθρωπίνου αίματος διατηρείται μεταξύ 7,35 και 7,45 με μηχανισμούς οξεοβασικής ισορροπίας. Επίπεδα πάνω από το 7,45 περιγράφονται ως αλκάλωση και επίπεδα κάτω από 7,35 ως οξέωση. Και τα δύο είναι δυνητικά σοβαρά. Η ιδέα ότι αυτές οι δίαιτες μπορούν να επηρεάσουν σημαντικά το pH του αίματος ώστε να θεραπεύουν μία σειρά ασθενειών δεν υποστηρίζεται από επιστημονική έρευνα και βασίζεται σε λανθασμένες υποθέσεις για τον τρόπο λειτουργίας των αλκαλικών διατροφών, οι οποίες είναι ασύμβατες με την ανθρώπινη φυσιολογία.

Ενώ οι δίαιτες στις οποίες αποφεύγεται η κατανάλωση κρέατος, πουλερικών, τυριού και σιτηρών μπορούν να χρησιμοποιηθούν για να κάνουν τα ούρα περισσότερο βασικά (να έχουν υψηλότερο pH), η δυσκολία αποτελεσματικής πρόβλεψης της επίδρασής τους έχει οδηγήσει στο να είναι η χορήγηση φαρμάκων, αντί της διατροφικής αλλαγής, η προτιμώμενη μέθοδος αλλαγής του pH των ούρων. Η υπόθεση της "όξινης τέφρας" λαμβανόταν παλαιότερα υπόψη ως παράγων κινδύνου για την εκδήλωση οστεοπόρωσης, αλλά ο κύριος όγκος των επιστημονικών στοιχείων δεν υποστηρίζει επί του παρόντος αυτήν την υπόθεση.

Υποσημειώσεις

Δίαιτες
Λέων Ραβδούχος

Ο Λέων Ραβδούχος (άκμασε το 917) ήταν ευγενής της Ρωμανίας και διπλωμάτης την εποχή του Κωνσταντίνου Ζ΄.

Βιογραφία
Ο Λέων ήταν προφανώς μέλος της δυναστείας των Μακεδόνων και κουνιάδος του περίφημου διπλωμάτη Λέοντα Χοιροσφάκτη. Το 917 έγινε κυβερνήτης (στρατηγός) του θέματος του Δυρραχίου και εστάλη στον [Πέταρ της Σερβίας|Πέταρ]] πρίγκιπα τη Ράσκια/Σερβίας (κυβ. 892-917). Εκεί προσπάθησε να τον πείσει να επιτεθεί στον Συμεών Α΄ της Βουλγαρίας (κυβ. 893-927), με τον οποίο οι Ρωμαίοι ήταν σε πόλεμο. Ο Λέων ήταν επιτυχής στην αποστολή του, αλλά η Σερβική επίθεση απέτυχε και ο Πέταρ αιχαλωτίστηκε. Από το έργο Περί θεμάτων του Κωνσταντίνου Ζ΄ του Πορφυρογέννητου (βασ. 913-959) είναι επίσης γνωστό ότι ο Λέων αργότερα προωθήθηκε από τον βαθμό του πρωτοσπαθαρίου σε αυτόν του μαγίστρου και έγινε λογοθέτης του Δρόμου (υπουργός Εξωτερικών).

Πηγές
 Moravcsik, Gyula; Jenkins, R. J. H., eds. (1967). Constantine Porphyrogenitus: De Administrando Imperio. Washington, District of Columbia: Dumbarton Oaks Center for Byzantine Studies.
 Stephenson, Paul (2000). Byzantium's Balkan Frontier: A Political Study of the Northern Balkans, 900–1204. Cambridge, United Kingdom: Cambridge University Press. ISBN 0-521-77017-3.
 Tougher, Shaun (1997). The Reign of Leo VI (886-912): Politics and People. Leiden; New York; Köln: Brill.

Κυβερνήτες του Θέματος Δυρραχίου
Λογοθέτες του δρόμου
Πρωτοσπαθάριοι
Μάγιστροι
Άλκιμος

Στην ελληνική μυθολογία με το όνομα Άλκιμος είναι γνωστά τα παρακάτω διαφορετικά πρόσωπα:

σύντροφος του Αχιλλέα, αυτός και ο Αυτομέδοντας ήταν οι δύο πιο αγαπημένοι σύντροφοι του Αχιλλέα μετά το θάνατο του Πατρόκλου. Ενδεχομένως είναι ο ίδιος Άλκιμος που σκότωσε ο Δηίφοβος.
 ένας από τους γιους του Ιπποκόων. Υπήρχε ηρώο στη Σπάρτη προς τιμήν του.
 πατέρας του Μέντωρος.
 γιος του Νηλέα.

Δείτε επίσης
 Ο αστεροειδής 12714 Άλκιμος (12714 Alkimos), που ανακαλύφθηκε το 1991 και ανήκει στην Τρωική Ομάδα, πήρε το όνομά του από αυτό το μυθικό πρόσωπο.

Παραπομπές

Τρωικός Πόλεμος
Οδύσσεια
Διαδηλώσεις για τον θάνατο του Τζορτζ Φλόιντ

Οι διαδηλώσεις για τον θάνατο του Τζορτζ Φλόιντ είναι μια σειρά εν εξελίξει διαδηλώσεων και πορειών διαμαρτυρίας κατά της αστυνομικής βίας και του ρατσισμού στην αστυνόμευση. Οι διαδηλώσεις ξεκίνησαν στην Μινεάπολις στις 26 Μαΐου 2020, μετά την δολοφονία του Τζορτζ Φλόιντ, ενός 46χρονου αφροαμερικανού άνδρα, από τον Ντέρεκ Σόβιν, ο οποίος πίεζε το γόνατο του στο λαιμό του Φλόιντ για 8 λεπτά και 46 δευτερόλεπτα κατά την διάρκεια μιας σύλληψης την προηγούμενη ημέρα.

Τα γεγονότα ξεκίνησαν ως τοπικές διαδηλώσεις στην μητροπολιτική περιοχή Μινεάπολις-Σαιντ Πωλ πριν διαδωθούν γρήγορα στις υπόλοιπες Ηνωμένες Πολιτείες και έπειτα στον υπόλοιπο κόσμο ως υποστήριξη του κινήματος Black Lives Matter. Οι διαδηλώσεις σε μερικές πόλεις εξελίχθησαν σε ταραχές και λεηλασίες, ενώ πολλές σημαδεύτηκαν από αψιμαχίες στον δρόμο και σημαντική άσκηση βίας εκ μέρους των αστυνομικών, ιδιαίτερα εναντίον ειρηνικών διαδηλωτών και δημοσιογράφων. Τουλάχιστον δώδεκα μεγάλες πόλεις έχουν κηρύξει απαγόρευση κυκλοφορίας για το βράδυ της 30ης Μαΐου, ενώ μέχρι τις 2 Ιουνίου 24 πολιτείες και η Ουάσινγκτον Π. Κ. είχαν καλέσει για βοήθεια από στρατεύματα της Εθνοφρουράς. Πάνω από 17.000 στρατιώτες έχουν κινητοποιηθεί λόγω των διαδηλώσεων. Από την αρχή των διαδηλώσεων μέχρι τις 3 Ιουνίου, πάνω από 11.000 άτομα έχουν συλληφθεί, συμπεριλαμβανομένων των 4 αστυνομικών που ευθύνονται για τη σύλληψη που οδήγησε στον θάνατο του Τζορτζ Φλόιντ.

Οι μαζικές διαδηλώσεις είναι μια σημαντική στιγμή για την προεδρική διοίκηση του Τραμπ, η οποία έχει επικριθεί ευρέως για την σκληροπυρηνική στάση της και την διχαστική ρητορική της κατά την διάρκεια της κρίσης. Οι διαδηλώσεις λαμβάνουν χώρα κατά την παγκόσμια πανδημία κορονοϊού. Λόγω αυτού, ειδικοί της υγείας και δημόσιες αρχές προειδοποιούν ότι οι διαδηλώσεις ίσως οδηγήσουν σε επιτάχνυση ή αύξηση της εξάπλωσης της ασθένειας κορονοϊού 2019.

Παραπομπές 

2020
Κοινωνική ιστορία των Ηνωμένων Πολιτειών
Ιερά Μητρόπολις Κερκύρας, Παξών και Διαποντίων Νήσων

Η Ιερά Μητρόπολις Κερκύρας, Παξών και Διαποντίων Νήσων, αποτελεί μια από τις Μητροπόλεις της εκκλησίας της Ελλάδος. Η έδρα της είναι στην πόλη της Κέρκυρας, πρωτεύουσα του νησιού της Κέρκυρας, η οποία βρίσκεται στο βορειοδυτικό άκρο της Ελλάδος. Περιλαμβάνει όλο τον νομό Κερκύρας, στον οποίο εκτός της Νήσου Κέρκυρας συγκαταλέγονται επίσης  οι Νήσοι Παξοί και οι Διαπόντιες Νήσοι. Σημερινός της Μητροπολίτης είναι o Νεκτάριος (Ντόβας).

Ιστορία 
Η θεμελίωση της μητρόπολης Κέρκυρας αποδίδεται στην ίδρυση ενός ιερού του Αγίου Στεφάνου εκεί από δύο μαθητές του αποστόλου Παύλου, του Ιάσονα εκ Ταρσού και του Σωσίπατρου εκ Αχαΐας. Έχει πιστοποιηθεί  ότι οι επίσκοποι της έχουν συμμετάσχει σε οικουμενικές συνόδους από το 325 έως το 787, αρχικά ως βοηθοί επισκόπου της  Νικοπόλεως και αργότερα της Κεφαλληνίας. Όπως και οι άλλες μητροπόλεις του Ιλλυρικού θέματος , μεταφέρθηκε από το Πατριαρχείο Ρώμης στην γενική δικαιοδοσία του Πατριαρχείου Κωνσταντινουπόλεως τον όγδοο αιώνα. Προάχθηκε σε θέση Αρχιεπισκοπής στο δεύτερο μισό του δεκάτου αιώνα, και τελικά έγινε μητρόπολη κάπου στα μέσα προς τέλη του ενδέκατου αιώνα. Ακολούθως της κατάκτησης του νησιού από δυτικές δυνάμεις (των Γενουατών, Βενετών, και Καπετιδών-Ανζού) από την αρχή του δεκάτου τρίτου αιώνα, ιδρύθηκε μια ρωμαιοκαθολική αρχιεπισκοπή στο νησί, πρωτίστως καταγεγραμμένη το 1228. Υπό καθολική κυριαρχία, ο τοπικός ορθόδοξος χριστιανικός πληθυσμός  λειτουργούσε με έναν επικεφαλής ιερέα (πρωτόπαπας). Η ορθόδοξη επισκοπή  αποκαταστάθηκε μετά το 1800, ύστερα από την πτώση του κοινού των Ενετών και την ίδρυση της Επτανήσου πολιτείας.

Επισκοπικός κατάλογος

Παραπομπές

Πηγές 
 Αλεξάντρ Καζντάν. Oxford Dictionary of Byzantium (Λεξικό του Βυζαντίου της Οξφόρδης) έκδοση 1991.Πανεπιστημιακές Εκδόσεις Οξφόρδης. ISBN 978-0-19-504652-6.
 John W. Nesbitt, Νικόλαος Οικονομίδης, Eric McGeer . Catalogue of Byzantine Seals at Dumbarton Oaks and in the Fogg Museum of Art, Volume 2: South of the Balkans, the Islands, South of Asia Minor. Washington, DC: Dumbarton Oaks Research Library and Collection. ISBN 0-88402-226-9 .Dumbarton Oaks, Fogg Art Museum , edition 1991.(Κατάλογος βυζαντινών σφραγίδων στο Ντάμπαρτον Όουκς   και στο Μουσείο της τέχνης Φογκ πτέρυγα του Πανεπιστημίου Χάρβαρντ στον τομέα τεχνών, τόμος 2 : νοτιότερα στα Βαλκάνια , τα νησιά και νότια της Μικράς Ασίας,  έκδοση 1991. Μουσείο τέχνης στην Ουάσιγκτον, D.C., Ηνωμένες Πολιτείες, Βιβλιοθήκη Ερευνών και Συλλογή, ISBN 0884022269

Εξωτερικοί Σύνδεσμοι 
Επίσημη Ιστοσελίδα

Κερκυρας
Μητροπολη
Βουλή των Αντιπροσώπων της Βραζιλίας

Η Βουλή των Αντιπροσώπων της Βραζιλίας ( ) είναι η κάτω βουλή του Βραζιλιάνικου Εθνικού Κογκρέσου. Είναι ένα ομοσπονδιακό νομοθετικό σώμα. Αποτελείται από 513 μέλη, που εκλέγονται με σύστημα αναλογικής εκπροσώπησης για τετραετή θητεία. Ο τρέχων Πρόεδρος της Βουλής είναι ο Ροντρίγκο Μάια ( ΔΗΜ - ΡΤζ ).

Ιστορία 
Η Βραζιλιάνικη Βουλή των Αντιπροσώπων ιδρύθηκε με το πρώτο Σύνταγμα της Βραζιλιάνικης Αυτοκρατορίας, το 1824. Βάσει αυτού, ο Αυτοκράτορας Πέτρος Α' ίδρυσε τη Νομοθετική Γενική Συνέλευση, ένα διθάλαμο κοινοβούλιο που περιλάμβανε μία Βουλή των Αντιπροσώπων, με 102 μέλη που εκλέγονταν έμμεσα για τετραετή θητεία, και μία Γερουσία, με 50 ισόβια μέλη: ευγενείς, κληρικοί και δικαστές. Η πρώτη συνεδρίαση της Α' Συνέλευσης διεξήχθη στις 6 Μαΐου 1826, τριάμισι χρόνια μετά τη διακήρυξη της ανεξαρτησίας της Βραζιλίας (7 Σεπτεμβρίου 1822).    

Μετά την κατάλυση της μοναρχίας και την διακήρυξη της Δημοκρατίας, το 1889, το πρώτο Σύνταγμα έχασε την ισχύ του. Με το Σύνταγμα του 1891, η Δημοκρατία της Βραζιλίας εδραιώθηκε ως ομοσπονδιακό κράτος. Βάσει αυτού, το Βραζιλιάνικο κοινοβούλιο ονομάστηκε Εθνικό Κογκρέσο. Στη Βουλή των Αντιπροσώπων η θητεία έγινε τριετής, ενώ στη Γερουσία εννεαετής, και όσον αφορά τον αριθμό των γερουσιαστών, κάθε κρατίδιο της Βραζιλιάνικης ομοσπονδίας αντιπροσωπευόταν από τρεις.   

Με το Σύνταγμα του 1988, που ήταν το έβδομο Βραζιλιάνικο Σύνταγμα, εδραιώθηκε η σημερινή μορφή του νομοθετικού σώματος. Τα μέλη της Βουλής των Αντιπροσώπων εκλέγονται με αναλογική εκπροσώπηση σε όλη την επικράτεια, για τετραετή θητεία, και ο αριθμός τους είναι ανάλογος του πληθυσμού. Καθορίζεται με νόμο, έτσι ώστε κάθε κρατίδιο να εκλέγει 8-70 βουλευτές. Οι γερουσιαστές εκλέγονται με πλειοψηφικό εκλογικό σύστημα, για οκταετή θητεία. Κάθε κρατίδιο εκλέγει 3 γερουσιαστές. Ανά τετραετία, με την εκλογή της νέας Συνέλευσης, ανανεώνεται το ένα ή τα δύο τρίτα του συνόλου των γερουσιαστών.

Τρέχουσα σύσταση

Παραπομπές 

Εθνικές κάτω βουλές
Πολιτική της Βραζιλίας
Γιάννενα WFC

Τα Γιάννενα WFC (Γιάννενα Γυναικείο Ποδόσφαιρο) είναι ελληνικός ποδοσφαιρικός σύλλογος που εδρεύει στα Ιωάννινα.Ιδρύθηκε το 2019 και τα χρώματα του είναι το μπλε και το άσπρο.

Ιστορία

Ίδρυση 
Το καλοκαίρι του 2019 το γυναικείο τμήμα ποδοσφαίρου της Προοδευτικής Περάματος ανεξαρτητοποιήθηκε και μετονομάστηκε σε Γιάννενα Γυναικείο Ποδόσφαιρο. Σαν Προοδευτική υπήρχε από το 2015, χρονιά που έχει και το σήμα της ομάδας.

Το 2019-20 συμμετείχε στην Α εθνική γυναικών.Η πορεία δεν ήταν καλή αφού τα Γιάννενα ήταν στην τελευταία θέση με 4 βαθμούς.Πρώτος προπονητής της ομάδας ήταν ο Γιώργος Σπυριδωνίδης.Λίγο πριν την διακοπή υπήρξε αλλαγή προπονητή και στην θέση του ήρθε ο Ανδρέας Ζώτος.Το πρωτάθλημα διακόπηκε από την ΕΠΟ εξαιτίας της πανδημίας του COVID-19.Αποτέλεσμα αυτού είναι να μην υποβιβαστεί καμιά ομάδα και τα Γιάννενα να παραμείνουν στην κατηγορία.Το 2020-21 η Α εθνική έγινε σε δυο ομίλους και παίχτηκε ένας γύρος εξαιτίας της πανδημίας του COVID-19.Τα Γιάννενα συμμετείχαν στον πρώτο όμιλο και τερμάτισαν στην 7η θέση με 12 βαθμούς και παρέμειναν στην κατηγορία.Μέσα στην χρονιά υπήρξαν αλλαγές προπονητών.Η σεζόν ξεκίνησε με τον Αλέκο Τάτση,συνεχίστηκε με τον Αντώνη Κοζανίτη και ολοκληρώθηκε με τον Ανέστη Ζώη.Το 2021-22 αγωνίστηκε εκ νέου στην Α εθνική γυναικών,στον πρώτο όμιλο.Τερμάτισε στην 8η θέση με μόλις 4 βαθμούς και υποβιβάστηκε στην Β εθνική.

Πορεία σε εθνικές κατηγορίες

Εγκαταστάσεις 
Τα Γιάννενα WFC χρησιμοποιεί ιδιωτικό γήπεδο ποδοσφαίρου σαν έδρα.

Παραπομπές

Εξωτερικοί σύνδεσμοι 

 Γιάννενα WFC , facebook

Αθλητικοί σύλλογοι Ιωαννίνων
Γυναικείες ποδοσφαιρικές ομάδες Ελλάδας
Ιδρύσεις αθλητικών συλλόγων το 2019
Ιδρύσεις ποδοσφαιρικών ομάδων το 2019
Εξ αδιαιρέτου

Το Εξ αδιαιρέτου είναι ελληνική κωμική σειρά που προβλήθηκε την τηλεοπτική περίοδο 1992-1993 από την ΕΤ1.

Πλοκή 
Μια σχεδιάστρια μόδας και ένας τεχνοκράτης που έχουν χρόνια ζήσει στην Αμερική, αλλά δε γνωρίζονται μεταξύ τους, κληρονομούν και αναγκάζονται να συγκατοικήσουν σε μια μονοκατοικία της Κηφισιάς, που περιέρχεται και στους δύο "εξ αδιαιρέτου".

Διανομή

Επισκόπηση σειράς

Επεισόδια

Εξωτερικοί σύνδεσμοι 
Ελληνικές κωμικές τηλεοπτικές σειρές
Mevaco

Η Mevaco Α.Ε. είναι μια βιομηχανική εταιρία στον χώρο της παραγωγής μεταλλικών προϊόντων και μεταλλικών κατασκευών, εισηγμένη στο Χρηματιστήριο Αξιών Αθηνών.

Ιστορία 
Η Mevaco προέκυψε μετα από την συγχώνευση των εταιρειών Ποίκιλαι Μεταλλικαί Κατασκευαί Ε.Π.Ε, η οποία ιδρύθηκε το 1971, και την εταιρεία Μεκάτ. Διαθέτει γραμμές παραγωγής στον Ασπρόπυργο Αττικής, και την Θεσσαλονίκη. Το 1999, εισήχθηκε στο Χρηματιστήριο Αξιών Αθηνών μέσω του οποίου ενίσχύθηκε κατά 2,3 δις. δραχμές. Η εταιρεία, ειδικέυεται στην κατασκευή μεταλλικών προϊόντων και μεταλλικών κατασκευών. Κύρια έργα της εταιρείας, η κατασκευή των οπλικών συστημάτων Patriot, των αντιαεροπορικών συστημάτων εδάφους αέρος Crotale και ηλεκτρικών αυτοκινήτων. Η δεκαετία 2000, αποτέλεσε πυλώνας της διαμόρφωσης της σημερινής εταιρείας καθώς εξαγοράστηκε πλήθος βιομηχανικών επιχειρήσεων. Τα προϊόντα, της εταιρείας εξάγονται σε αρκετές χώρες της Ευρώπης, στην Ασία και την Αυστραλία.

Παραπομπές

Πηγές 
https://www.reporter.gr/Eidhseis/Epicheirhseis/Construction/394233-Sthn-Aystralia-epektathhke-h-Mevaco
https://www.google.com/search?q=mevaco&ei=ZWTdXszOGs2RsAemypfoDg&start=20&sa=N&ved=2ahUKEwiMlbPp2vDpAhXNCOwKHSblBe04ChDw0wN6BAgMEEE&biw=1280&bih=529
https://www.kathimerini.gr/137656/article/oikonomia/epixeirhseis/anodos-pwlhsewn-kata-30-to-2002-o-omilos-mevaco
https://www.mevaco.gr/el/
Ελληνικές επιχειρήσεις
Εταιρίες εισηγμένες στο Χρηματιστήριο Αθηνών
Ελληνικά εμπορικά σήματα
Ελληνικές βιομηχανίες
Φαστράντα

Η Φαστράντα (Ίνγκελχαϊμ, 765 - 10 Αυγούστου 794) τέταρτη σύζυγος και τρίτη νόμιμη του Καρλομάγνου ήταν κόρη του πανίσχυρου κόμη Ροδόλφου και της Αέντας. Παντρεύτηκε τον Καρλομάγνο στην Βορμς τον Οκτώβριο του 783 λίγους μήνες μετά τον θάνατο της προηγούμενης συζύγου του Χίλντεγκαρντ του Φίντσγκαου, ο στόχος ήταν να αποκτήσει συμμαχία ανατολικά του Ρήνου την εποχή που πολεμούσε με τους Σάξονες. Ο Πεπίνος ο Κυφός μεγαλύτερος γιος του συζύγου της με την Χιμιλτρούδη εξεγέρθηκε εναντίον του πατέρα του (792), με την επίδραση της Φαστράντας ξυρίστηκε το κεφάλι του και αποσύρθηκε στο "μοναστήρι του Προύμ". Η Φαστράντα είχε την φήμη σκληρής και βίαιης γυναίκας, σύμφωνα με τις πηγής της εποχής είχε σημαντικό πολιτικό ρόλο στο πλευρό του συζύγου της. Η Φαστράντα πέθανε στην Φραγκφούρτη (7 Αυγούστου 794) κατά την διάρκεια της "Συνόδου της Φρανκφούρτης" και τάφηκε στο Αβαείο του Σάιντ Αλμπάν του Μάιντς πολύ πριν ολοκληρωθεί. Με την επίδραση του αρχιεπισκόπου Ρίτσουλφ δεν τάφηκε στην Βασιλική Σαιν-Ντενί τόπο ταφής των Γάλλων και των Φράγκων μοναρχών ούτε στο Αβαείο του Αγίου Αρνούλφου στο Μετς. Μετά την καταστροφή του Αβαείου του Σάιντ Αλμπάν η ταφόπλακα της μεταφέρθηκε στον Καθεδρικό ναό του Μάιντς όπου είναι διακριτή ακόμα και σήμερα στα τείχη της νότιας πύλης. Με τον Καρλομάγνο απέκτησε δύο κόρες :

Θεοδράδα
Χίλτρουντ

Παραπομπές

Πηγές

Dieter Hägemann (Karl der Große. Herrscher des Abendlands, Ullstein 2003)
Innes, Matthew (May 2018). "Queenship in Dispute: Fastrada, History and Law". Writing the Early Medieval West
Franz Dumont, Ferdinand Scherf, Friedrich Schütz: Mainz - Die Geschichte der Stadt, Verlag Philipp von Zabern, 1998

Σύζυγοι των βασιλέων των Φράγκων
Βασίλισσες της Λομβαρδίας
Βασίλισσες της Ιταλίας
Καρλ Λάεμλε

Ο Καρλ Λάεμλε (Carl Laemmle ; γενν. Karl Lämmle ; 17 Ιανουαρίου 1867 - 24 Σεπτεμβρίου 1939) ήταν Γερμανός κινηματογραφιστής και ο ιδρυτής και μέχρι το 1934 ιδιοκτήτης της Universal Pictures. Έκανε την παραγωγή σε πάνω από 400 ταινίες.

Θεωρείται ως ένας από τους σημαντικότερους πρωτοπόρους του πρώιμου κινηματογράφου. Γεννήθηκε στη Γερμανία και το 1884 μετανάστευσε στις ΗΠΑ όπου εργάστηκε για 20 χρόνια στο Σικάγο προτού ξεκινήσει να αγοράζει nickelodeons. Επεκτάθηκε στον κινηματογράφο, ιδρύοντας τη Laemmle Film Service, και αργότερα στην παραγωγή με την εταιρεία Independent Moving Pictures Company (IMP), που αργότερα μετονομάστηκε σε Universal Film Manufacturing Company, προτού λάβει το τελικό της όνομα Universal Pictures Company.

Περαιτέρω μελέτη

Εξωτερικοί σύνδεσμοι

  — Biography sponsored by the Transatlantic Program of the Government of the Federal Republic of Germany
Official Laemmle family website
Universal Studios Archives & Collections
The Jewish Past of Laupheim

Carl Laemmle at Virtual History
 A 9 minute video produced by Universal City Studios from 2013
Ταϋνάρα Κόντι

Η Ταϋνάρα Μέλο ντε Καρβάλιου (γεν. 9 Ιουνίου 1995 στο Ρίο ντε Τζανέιρο) είναι Βραζιλιάνα επαγγελματίας παλαίστρια και τζουντόκα. Είναι γνωστή για την εργασία της στο WWE, όπου πολέμησε στο NXT υπό το ψευδώνυμο Ταϋνάρα Κόντι.Τώρα εργάζεται στο AEW.

Πρώτα χρόνια 
Η ντε Καρβάλιου έχει μαύρη ζώνη στο τζούντο και μπλε ζώνη στο βραζιλιάνικο τζίου-τζίτσου. Έχει συμμετάσχει σε δοκιμαστικά για την βραζιλιάνικη ομάδα των Ολυμπιακών Αγώνων 2016, λίγο πριν ενταχθεί στο WWE.

Η ντε Καρβάλιου ξεκίνησε να προπονείται στην καλλιτεχνική γυμναστική στην ΚΡ Βάσκο ντα Γκάμα, αλλά σύντομα την κέρδισαν οι πολεμικές τέχνες. Η Κόντι συμμετείχε στο εγχείρημα "Brasil vale ouro" (Η Βραζιλία αξίζει το χρυσό) και αργότερα εντάχθηκε στο "Instituto Reação" του τζουντόκα Φλάβιου Κάντου. Η Κόντι ήταν περιφερειακή πρωταθλήτρια και τετράκις πολιτειακή πρωταθλήτρια. Επίσης ήταν φιναλίστ Βραζιλίας τέσσερις φορές. Έχει αγωνιστεί με την βραζιλιάνικη εθνική ομάδα και έχει συμμετάσχει σε αγώνες πυγμαχίας στην Πορτογαλία και τη Γερμανία.

Επαγγελματική σταδιοδρομία στη πυγμαχία

WWE 
Τον Οκτώβριο του 2016 ανακοινώθηκε ότι η ντε Καρβάλιου υπέγραψε με το WWE και εστάλη στο Κέντρο Απόδοσης του WWE. Έκανε την πρώτη της εμφάνιση ως επαγγελματίας πυγμάχος στην WrestleMania Axxess στο Ορλάντο της Φλόριντας στις 1 Απριλίου 2017, όπου έχασε από τη Σάρα Μπρίτζις. Ξεκινώντας από το καλοκαίρι του 2017, άρχισε να εμφανίζεται τακτικά σε εκπομπές και έλαβε το ψευδώνυμο Ταϋνάρα Κόντι. Η Κόντι συμμετείχε στο Mae Young Classic 2017, ωστόσο αποκλείστηκε στον πρώτο γύρο από την Λέισι Έβανς.

NXT (2017–2020) 
Στο τηλεοπτικό της ντεμπούτο, η Κόντι εμφανίστηκε στο επεισόδιο του NXT της 11ης Οκτωβρίου 2017, όπου παρενέβη σε έναν αγώνα τριπλής απειλής ανάμεσα στην Νίκι Κρος, την Πέιτον Ρόις και την Λιβ Μόργκαν, για λογαριασμό της The Undisputed Era (Άνταμ Κόουλ, Μπόμπι Φις και Κάιλ Ο'Ρίλι), αποτρέποντας την Κρος από τον να κερδίσει τον αγώνα. Αυτό οδήγησε έναν αγώνα ανάμεσα στην Κρος και την Κόντι, ο οποίος έλαβε χώρα στο επεισόδιο του NXT της 1ης Νοεμβρίου 2017, όπου η Κόντι ηττήθηκε από την Κρος στο πρώτο αγώνα της Κόντι ο οποίος μεταδόθηκε από τη τηλεόραση. Στις 8 Απριλίου 2018 η Κόντι έκανε το ντεμπούτο της στην WrestleMania καθώς αγωνίστηκε στηνWrestleMania 34. Οι αντίπαλοί της στην WrestleMania 34 ήταν διάφορες συναγωνίστριες της στο NXT. Η Κόντι και άλλες συναγωνίστριες της συμμετείχαν στο WrestleMania Women's Battle Royal. Η Κόντι είναι η πρώτη βραζιλιάνα που συμμετείχε στη WrestleMania. Τον Ιούλιο, η Κόντι προκρίθηκε στο τουρνουά Mae Young Classic 2018 αφού κέρδισε τη Βανέσα Μπορν. Νίκησε την Τζέσι Ίλαμπαν στον πρώτο γύρο, αλλά αποκλείστηκε από την Λέισι Λέιν στο δεύτερο γύρο του τουρνουά.

Στις 17 Απριλίου 2020, η Κόντι ήταν μια από τους αρκετούς παλαιστές που έλησαν την συνεργασία τους με το WWE λόγω των περικοπών στα έξοδα από την εταιρεία, εξαιτίας της πανδημίας κορονοϊού 2019-20.

Παραπομπές 

Βραζιλιάνοι αθλητές
Παλαιστές
Γερτρούδη του Χάκεμπορν

(Να μη συγχέεται με την χριστιανή μύστρια και θεολόγο Μεγάλη Γερτρούδη)

Η Γερτρούδη του Χάκεμπορν (Gertrud von Hackeborn, 1232–1292) ήταν ηγουμένη του μοναστηριού του Χέλφτα στο Άισλεμπεν στη σημερινή Γερμανία. Υπό την προστασία της και την επιρροή της θήτευσαν στο μονατήρι της δύο πολύ σημαντικές προσωπικότητες της Ρωμαιοκαθολικής εκκλησίας, η αδελφή της Μεχτίλδη του Χάκεμπορν και η θεολόγος Γερτρούδη η Μεγάλη ενώ παρείχε άσυλο στην θεολόγο Μεχτίλδη του Μαγδεβούργου.

Η ζωή της 
Η Γερτρούδη γεννήθηκε το 1232 στο Χάλμπερσταντ και άνηκε στον Θουρίγγιο Οίκο των Χάκεμπορν. Ήταν η μεγαλύτερη αδερφή της αγίας Μεχτίλδης του Χάκεμπορν.  

Σε νεαρή ηλικία μπήκε στο μοναστήρι Βενδικτίνων στο Ρόντερντοφ και σε ηλικία δεκαεννέα ετών (1251) εκλέχθηκε ηγουμένη. Δύο χρόνια αργότερα(1253) ίδρυσε το μοναστήρι του Χεντερλέμπεν με τη βοήθεια των δύο αδερφών της Αλβέρτου και Λουδοβίκου αλλά επειδή στην περιοχή του μοναστηριού υπήρχε έλλειψη νερού αναγκάστηκε το 1258 να το μεταφέρει στην περιοχή Χέλφτα το κάστρο της οποίας της είχε δωθεί ως δώρο. Την περιγράφουν σαν μία πολύ μορφωμένη γυναίκα με ευγένεια, σοφία και ήπιο και γλυκό χαρακτήρα. 

Κατά τη διάρκεια της θητείας της το μοναστήρι της Χέλφτα απέκτησε μεγάλη φήμη σε όλη την Αγία Ρωμαϊκή Αυτοκρατορία ως σημαντικό κέντρο ασκητισμού και μυστικισμού. Η Γερτρούδη, επηρεασμένη από την αυστηρότητα των Βενδικτίνων και τον μυστικισμό των Δομινικανών και των Μπεγκίνων, απαιτούσε από τις μοναχές, πέρα από τη μελέτη της Βίβλου και των εκκλησιαστικών κειμένων, να μορφώνονται σε μία ευρεία γκάμα επιστημών όπως τα μαθηματικά, η γεωμετρία, η αστρονομία, η λογική, η γραμματική, η ρητορική και η μουσική. Φρόντιζε η ίδια να συγκεντρώνει σημαντικά βιβλία στη βιβλιοθήκη του μοναστηριού ή έβαζε τις μοναχές να τα αντιγράφουν. 

Η μεγάλη φήμη όμως του μοναστηριού είχε και αρνητικά αποτελέσματα και, παρά το γεγενός πως η Γερτρούδη προέρχονταν από μία πολύ ισχυρή οικογένεια, δεν κατάφερε να εμποδίσει την λεηλασία του μοναστηριού και μάλιστα δύο φορές.  

Υπό την ηγεσία της και την επιρροή της θήτευσαν δύο πολύ σημαντικές προσωπικότητες της Ρωμαιοκαθολικής εκκλησίας, η αδελφή της Μεχτίλδη του Χάκεμπορν και η θεολόγος Γερτρούδη η Μεγάλη. Το 1270 παρείχε άσυλο στην ασθενούσα τότε Μπεγκίνα θεολόγο Μεχτίλδη του Μαγδεβούργου που εκείνη την εποχή δέχονταν πολλές επιθέσεις από ισχυρά πρόσωπα της εκκλησίας λόγω της κριτικής που ασκούσε με το έργο της στο ανώτερο ιερατείο.

Παραπομπές
Αρχιπέλαγος της Ιαπωνίας

Το Αρχιπέλαγος της Ιαπωνίας (ιαπωνικά: 日本列島, Νιχόν Ρεττόου) είναι μια συστάδα 6.852 νησιών που σχηματίζουν την Ιαπωνία. Εκτείνεται σε ένα μήκος που ξεπερνά τα 3.000 χιλιόμετρα, από την Οχοτσκική Θάλασσα μέχρι την Θάλασσα των Φιλιππίνων κατά μήκος της ανατολικής ακτής της Ευρασίας. Αποτελείται από νησιά που ανήκουν στο τόξο της Σαχαλίνης, από νησιά που ανήκουν στο τόξο της Βορειοανατολικής Ιαπωνίας, τις νήσους Ριουκιού και τις νήσους Νάνποου. Η Ιαπωνία είναι η μεγαλύτερη νησιωτική χώρα της Ανατολικής Ασίας και η 4η μεγαλύτερη νησιωτική χώρα στο κόσμο με έκταση 377.975,24 τ.χλμ. Η αποκλειστική οικονομική ζώνη της Ιαπωνίας έχει έκταση 4.470.000 τ.χλμ.

Δείτε επίσης 
Γεωγραφία της Ιαπωνίας

Παραπομπές 

Γεωγραφία της Ιαπωνίας
Πιάτσα Ματζόρε

Η Πιάτσα Ματζόρε (ιταλ. Piazza Maggiore, δηλαδή η «Μεγάλη Πλατεία») είναι κεντρική πλατεία στην πόλη Μπολόνια της Ιταλίας. Η σημερινή της εμφάνιση αντιπροσωπεύει σε γενικές γραμμές τη διαμόρφωσή της από τον 15ο αιώνα. Η πλατεία ωστόσο προϋπήρχε από τον Μεσαίωνα, και συγκεκριμένα από τον 12ο αιώνα. Η βορειοδυτική γωνία της είναι ενωμένη με την «Πλατεία του Ποσειδώνα» (Piazza del Nettuno) με την περίφημη Κρήνη του Ποσειδώνα και τη Βιβλιοθήκη Σαλαμπόρσα, ενώ η βορειοανατολική γωνία της ενώνεται με τη μικρή «Πλατεία του Βασιλέως Έντσο» (Piazza Re Enzo), που εκτείνεται κατά μήκος του Παλάτσο Ρε Έντσο και του Παλάτσο ντελ Ποντεστά.

Από το 1994 κάθε χρόνο στις 2 Αυγούστου ο Δήμος της Μπολόνια και η «Ένωση οικογενειών των θυμάτων της σφαγής στον σιδηροδρομικό σταθμό της Μπολόνια» διοργανώνουν τον Διεθνή Διαγωνισμό Σύνθεσης «2 Αυγούστου» (Concorso Internazionale di Composizione ‘2 Agosto’) με συναυλία στην Πιάτσα Ματζόρε.

Κτήρια

Η πλατεία περιβάλλεται από μείζονα διοικητικά και θρησκευτικά κτήρια της πόλεως, μεταξύ των οποίων και τα εξής:

 Παλάτσο ντ' Ακκούρσιο (δυτικά), πρώην δημαρχείο και σήμερα μουσείο
 Παλάτσο ντέι Νοτάι (νοτιοδυτικά), το πρώην μέγαρο της Ενώσεως των Συμβολαιογράφων
 Βασιλική του Αγίου Πετρωνιου (νοτιοανατολικά), ο ναός του πολιούχου αγίου της Μπολόνια
 Παλάτσο ντέι Μπάνκι (ανατολικά), το πρώην τραπεζικό κέντρο της πόλεως
 Παλάτσο ντελ Ποντεστά (βόρεια), πρώην κτήριο της αστυνομίας και των δικαστηρίων

Παραπομπές

Ματζορε
Πιατσα Ματζο